alexandrainst/scandi-wiki huggingface dataset:
Ingerid Gjøstein Resi

Ingerid Gjøstein Resi (født 15. juli 1901 i Stavanger, død 6. august 1955 i Sovjetunionen) var en norsk filolog, Venstrepolitiker og kvinnesaksforkjemper. Hun var formann for Norsk Kvinnesaksforening fra 1952 til hun døde i en flystyrt i Sovjetunionen i 1955 sammen med resten av en kvinnedelegasjon på ti kvinner. Hun var også medlem av Venstres landsstyre.

Bakgrunn
Hun var datter av politikeren Johan Gjøstein og kvinnesakskvinnen Anna Gjøstein, som stiftet Stavanger Kvinnesaksforening. Hun giftet seg med sogneprest Oscar Resi og var mor til journalisten Kjell Gjøstein Resi og professor Heid Gjøstein Resi. Hennes eldre bror var tidligere byrettsjustitiarius og ordfører i Stavanger, Tjalve Gjøstein.

Karriere
Hun jobbet som stortingsstenograf fra 1921, tok artium i 1929 og ble cand.philol. i 1931. Hun var ansatt som forsker i Det norske litterære ordboksverk (nå Institutt for litteratur, områdestudier og europeiske språk ved UiO) fra 1931, og forsket bl.a. på ordforrådet i de eldste norske håndskrifter. Samtidig arbeidet hun i Stortinget, der hun ble referentrevisor.

Politisk virke
Resi var engasjert i Norsk Kvinnesaksforening (NKF) og Venstre. Hun var leder i Oslo Kvinnesaksforening 1948–1950, 1. nestleder i NKF på nasjonalt nivå 1948–1952 og leder i NKF fra 1952 til sin død i 1955.

Hun var medlem av landsstyret i Venstre og representerte partiet i kommunestyre og formannskap i Oppegård fra 1952. Hun var også stortingskandidat for Venstre i Akershus.

Død
Hun døde i Voronezj-ulykken i Sovjetunionen i 1955 sammen med resten av en kvinnedelegasjon på ti kvinner.

Referanser 

Norske kvinnesaksforkjempere
Lokalpolitikere i Oppegård
Venstre-politikere i Akershus
Ledere av Norsk Kvinnesaksforening
Norske filologer
Norske organisasjonsledere
Torra di a Parata

Torra di a Parata er et av de mange vakttårnene som strekker seg langs den korsikanske kysten. Tårnet ble bygget omkring år 1550 da Korsika var en del av staten Genova. Tårnene er i hovedsak ment som varslingstårn til de mange festningene som beskytter øya. 

Torra di a Parata ble reist omkring 1550 av Girolamo da Levante og ligger omkring 20 minutter med bil nord/nordøst for øya sin hovedstad Ajaccio. Tårnet skuer utover øyene Îles Sanguinaires (norsk: De blodtørstige øyene). Tårnet er av den grunn ofte kalt Sanguinaires-tårnet. Torra di a Parata er på den offisielle listen over verneverdige monumenter i Frankrike.

Turisme
I dag er tårnet en godt besøkt turistattraksjon for turister som besøker Ajaccio. Det arrangeres daglige båtturer samt bussturer til tårnet.

Referanser 

Tårn på Korsika
Rumlefelt

Rumlefelt eller sinusfresing er et trafikksikkerhetstiltak som består i ekstra markering av kantlinje eller midtlinje i veibanen. Konseptet ble først testet ut i USA på 1960-tallet.

Prinsippet bak rumlefeltet er å gi et signal til bilføreren når kjøretøyet tangerer linjen. Rumlefeltet kan være en enkelttrukket linje med riller, eller av to markerte linjer med et felt av riller imellom. Når et kjøretøy i fart treffer feltet med hjulene vil det oppstå en tydelig vibrering og støy i kjøretøyet. Dersom sjåføren er uoppmerksom eller sovner vil vibreringen vekke oppmerksomheten og gi en mulighet til å korrigere kjøretøyets plassering før en trafikkulykke inntreffer. Undersøkelser har vist at dette tiltaket reduserer antall ulykker forårsaket av at sjåføren sovner ved rattet. Nye studier som Vegdirektoratet har gjennomført viser at sinusfresing reduserer antallet drepte og hardt skadde med om lag 60%.

Se også 
 Kjørefelt
 Midtdeler
 Autovern

Referanser 

Veier
Olai Mathisen

Martin Olai Mathisen (født 26. november 1876, død 16. desember 1943) var en norsk bygdeoriginal. Han var kjent under mange navn, deriblant Olai Hedrum, M. Olai Mathiesen, Olai Mathisen-Moen, Olaf M. Nordkvellemoen med flere.

Han vokste opp på Nordkveldmoen i Kvelde i Vestfold. Han var mye syk som ungdom, med flere lange sykehusopphold. Han begynte på lærerseminar, men måtte avbryte på grunn av helsen.

Mathisen var en kunnskapsrik bygdeoriginal, og kunne foredra om temaer som arkeologi, botanikk, geografi og astronomi. I 1921 kom han med det han selv omtalte som en «geologisk avhandling», med tittel Svundne tider. I denne gikk han imot den vitenskapelige konsensus innenfor stratigrafien og paleontologien, og hevdet at alle geologiske lag (strata) kom fra én enkelt, brå katastrofe. Denne fikk blant annet spalteplass på forsiden av avisen Dagen, der den ble rosende omtalt og vurdert som kompatibel med den bibelske syndefloden.

Olai Mathisen var en ivrig fotograf, og i 29 år fra 1903 til 1942 tok han bilder av konfirmantene i Kvelde og Hvarnes. Han fotograferte også kirker, gårder, vann, fjell, enkeltpersoner, forretninger og annet. Han skrev også dikt, og gav ut to hefter med egne minner fra Lågendalen. Mathisen var også en stadig gjest i avisredaksjoner i Sandefjord og Larvik, der han leverte dikt og leserbrev. Blant verkene hans var et dikt om bybrannen i Sandefjord i 1900, og Religiøs Sjømannssang. En av hans siste produksjoner var en foreslått bysang, En hilsen til Sandefjord (med melodi fra Ja vi elsker), offentliggjort i Sandefjord-avisene 2. desember 1941.

Referanser 

Norske byoriginaler
Norske forfattere
Norske fotografer
Siri Hangeland

Siri Hangeland (født 1. april 1952) er en norsk kvinnesaksforkjemper og lektor. Hun var leder for Norsk Kvinnesaksforening 1990-1992 og 1998-2004, samt nestleder i flere perioder.

Hun ble i 1996 oppnevnt av Utenriksdepartementet som medlem av Utvalget for menneskerettigheter. Hun var styremedlem i International Alliance of Women til 2010.

Hun ble cand.philol. i norsk ved Universitetet i Bergen i 1981 med hovedoppgaven Sosiolingvistiske forhold i Kristiansand bymål.

Referanser 

Norske kvinnesaksforkjempere
Ledere av Norsk Kvinnesaksforening
Norske organisasjonsledere
Daniel Moen Hansen

Bjørn Daniel Moen Hansen (født 18. november 1983 i Horten) er en norsk fotballspiller som spiller for . Moen Hansen debuterte for  i 2001, 18 år gammel, og har hatt utenlandsopphold i  og .

Referanser

Eksterne lenker 
 

Norske fotballspillere
Fotballspillere for Enköpings SK
Fotballspillere for FK Tønsberg
Fotballspillere for Nybergsund IL-Trysil
Fotballspillere for Randaberg IL
Fotballspillere for RCD Mallorca
Fotballspillere for Røa IL
Fotballspillere for SK Brann
Fotballspillere for Stavanger IF
Fotballspillere for Strømmen IF
Fotballspillere for Ullensaker/Kisa IL
Norske fotballspillere i Sverige
Norske fotballspillere i Spania
Personer fra Horten kommune
Sentralenheten for fylkesnemndene

Sentralenheten for barneverns- og helsenemnda, tidligere Sentralenheten for fylkesnemndene, er et norsk statlig forvaltningsorgan underlagt Barne-, likestillings- og inkluderingsdepartementet, med ansvar for administrativ styring av fylkesnemndene for barnevern og sosiale saker.

Den første direktøren i Sentralenheten for fylkesnemndene var Ingunn-Sofie Aursnes, som tiltrådte den nyopprettede stillingen 15. mars 2010. Tidligere har den administrative styringen av fylkesnemndene ligget direkte under departementet, og etatstyringen av fylkesnemndene ligger fortsatt under departementet.

Fylkesnemndene ble etablert 1. januar 1993. Det er i dag tolv fylkesnemnder; den enkelte fylkesnemnd dekker ett eller to fylker. Fylkesnemndene er statlige organer som i faglige spørsmål har en uavhengig stilling, og deres vedtak kan bare overprøves av domstolene.

Norske statlige myndigheter
Etableringer i 2010
Bybanen i Costa Rica

Bybanen i Costa Rica (spansk: Tren Urbano de Costa Rica) er en bybane i de sentrale delene av Costa Rica. Den forbinder San José med andre byer i hovedstadens storbyområde. Bybanen administreres av Instituto Costarricense de Ferrocarril (INCOFER). Den ble åpna i 2005 og består av fire linjer, med avganger om morgenen og ettermiddagen fra mandag til fredag.

Historie
Costa Rica hadde opprinnelig et godt utbygd jernbanenettverk fra kyst til kyst. På begynnelsen av 1990-tallet ble jernbanen lagt ned, og linjene ble etter hvert ubrukelige. I 2005 ble ruta mellom San José og Universidad Latina i San Pedro gjenåpna i form av en bybane. Denne ble så forlenga til Freses i Curridabat, og deretter via Tres Ríos til Cartago i 2013. I august 2009 åpna linja mellom San José og Heredia, mens linja mellom San José og San Antonio de Belén ble åpna i april 2011.

Linjer

San José (Pavas) – Curridabat (Freses)
Stasjoner:
Metrópolis III
Demasa
Pecosa
Pavas
Jacks
AyA
Sabana
Contraloría
Cementerio
Estación del Pacífico
Plaza Víquez
Procuraduría/Museo
Fercori
UCR
U-latina
Freses

San Pedro (U-Latina) – Heredia
Stasjoner:
U-latina
UCR
Estacion del Atlántico
Cuatro Reinas
Santa Rosa de Heredia
Miraflores
Heredia

San José (Estación del Pacífico) – San Antonio de Belén
Stasjoner:
Estación del Pacífico
Contraloría
Jacks
San Antonio de Belén

San José (Estación del Atlántico) – Cartago
Stasjoner:
Estación del Atlántico
UCR
U-latina
Freses
UACA
Tres Ríos
Cartago

Eksterne lenker
 INCOFERs hjemmeside
 Uoffisielt nettsted med informasjon om bybanen
 Rutetider hos Horariodeltren.net
 CR Trenes

Sporvei etter område
Jernbane i Costa Rica
San Juan de Chacña (distrikt)

San Juan de Chacña er et distrikt i provinsen Aymaraes i regionen Apurímac i Peru. Distriktets nasjonale statistikkode er 030411 og hovedstaden er San Juan de Chacña.

Distriktet ble opprettet den 17. april 1964.

Landsbyer i distriktet San Juan de Chacña

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Juan de Chacña

Distrikter i Apurímac-regionen
Distrikter etablert i 1964
1964 i Peru
Instagram

Instagram er en gratis foto-delingstjeneste og sosialt nettverk som ble lansert den 6. oktober 2010. Tjenesten gjør det mulig for brukere å ta et bilde, legge til enkle effekter, og deretter dele det med andre Instagram-brukere som er koblet til på det sosiale nettverket. Per 2020 har Instagram over 1 milliard registrerte brukere. I Norge har 2,5 millioner mennesker brukerprofil på Instagram.

Brukere kan også dele 60 sekunder lange videoklipp. Man kan bruke mobilkamera, eller bruke ferdige videoer og redigere dem til 60 sekunder lange klipp. 

Instagram ble opprinnelig støttet kun på mobiloperativsystemet iOS. I april 2012 la selskapet til støtte for Android kameratelefoner som kjører 2.2 (Froyo) eller høyere. I mars 2014 ga Instagram ut app også til Windows Phone. Den er distribuert via iTunes App Store, Google Play og Windows Phone Store . I sin største oppkjøpsavtale til dags dato, gjorde Facebook et tilbud om å kjøpe Instagram (med sine 13 ansatte) for ca. 1 milliard dollar i penger og aksjer i april 2012 , med planer om å holde det uavhengig administrert .

Office of Fair Trading ga avtalen «grønt lys» den 14. august 2012 og den 22. august 2012 lukket Federal Trade Commission i USA sin gransking, slik at avtalen kan inngås.

Tjenesten har en aldersgrense; man må ha fylt 13 år for å opprette egen profil.

Under Russlands invasjon av Ukraina 2022 forbød russiske myndigheter bruk av Instagram, basert på påstander om at morselskapet  Meta skal være "ekstremistisk".

Referanser

Eksterne lenker 
 

Meta Platforms
Mobilapplikasjoner
Nettsamfunn
Digital fotografi
Sosiale medier
Sam Spruell

Sam Spruell er en britisk skuespiller.

Karriere 
Spruell har vært med i kjente filmer som K-19: The Widowmaker (2002), Elizabeth: The Golden Age (2007), The Hurt Locker (2008) og Defiance (2008). I 2012 spiller han en birolle i storfilmen Snow White and the Huntsman.

Filmografi 
 The Informer (2019) .... Slewitt
 Legend (2015) .... Jack McVitie
 Child 44 (2015) .... Doktor Tyapkin
 Taken 3 (2014) .... Oleg Malankov
 Snow White and the Huntsman (2012) .... Finn
 Wild (2012) .... Art Teacher
 Hello Carter (2011) .... Jake
 Six Degrees (2011) .... Drug Dealer
 Sex & Drugs & Rock & Roll (2010) .... Killburn's Drummer
 Jubilee (2009) .... Phil Walker
 Defiance (2008) .... Arkady Lubczanski
 The Hurt Locker (2008) .... Contractor Charlie
 Elizabeth: The Golden Age (2007) .... Torturer
 Tick Tock Lullaby (2007) .... Steve
 Venus (2006) .... Hospital Director
 London to Brighton (2006) .... Stuart Allen
 To Kill a King (2003) .... King's Guard
 K-19: The Widowmaker (2002) .... Dmitri
 Cabaret (1995) .... Ernst Ludwig

Fjernsyn 
 Eternal Law (2012) .... Marcus (1 episode)
 The Runaway (2011) .... Jim Harvey (5 episoder)
 Luther (2010) .... Owen Lynch (1 episode)
 Foyle's War (2010) .... Tommy Duggan (1 episode)
 The Fixer (2009) .... Connor O'Dricoll (1 episode)
 Ashes to Ashes (2009) .... Trevor Riley (1 episode)
 City of Vice (2008) .... Lord Newcastle (4 episoder)
 Spooks (2004–07) .... Jason Belling (2 episoder)
 Holby Blue (2007) .... Clive Bolland (1 episode)
 Silent Witness (2006) .... Robbie Sharpe (1 episode)
 Rosemary & Thyme (2006) .... Jerome Daniels (1 episode)
 The Ghost Squad (2005) .... PC Will Surridge (1 episode)
 P.O.W. (2003) .... Wilkes (6 episoder)

Kortfilmer 
 Another Thing (2009) .... Man
 Father (2009) .... Nigel
 Cherries (2007) .... Headmaster
 Everything in This Country Must (2004) .... Stevie

Eksterne lenker 
 

Britiske skuespillere
Personer fra London
Vivestad Høstmarked

Vivestad Høstmarked er et marked som arrangeres i august hvert år. Arrangementet er dugnadsbasert, og alt overskudd går til drift av Bygdehuset Sagatun. Arrangementet foregår på Bygdehuset Sagatun og på Kjærsmyra idrettsplass i Vivestad i  Tønsberg kommune i Vestfold og Telemark.

Markedet ble første gang arrangert i 2006, og arrangeres følgelig for ellevte gang i 2016. Markedet besøkes av omtrent 7 000 personer hvert år, og har ca 150 utstillere og selgere.

I 2010 mottok markedet DnB NOR Revetals kulturpris for Re kommune.

Eksterne lenker 
 Vivestad Høstmarked

Etableringer i 2006
2006 i Norge
Kultur i Tønsberg
World Trade Center Seoul

World Trade Center Seoul (WTC Seoul) er et bygningskompleks som består av seks bygninger som utgjør en del av COEX Convention & Exhibition Center i gata Teheranno i bydelen Gangnam-gu i Seoul, Sør-Korea.

The Trade Tower er WTC Seouls høyeste og mest markante bygning, og også en av landets høyeste med sine 54 etasjer og 288 moh. Trade Tower ble bygd i 1988.

Referanser

Eksterne lenker 
 
 COEX
 World Trade Center Seoul
 Info from Kangnam (Seoul by)
 Oakwood Premier

Byggverk i Seoul
Skyskrapere i Sør-Korea
Hitomi Sakamoto

Hitomi Sakamoto (født 4. januar 1981) er en japansk bryter som bryter fristil i 48-kilosklassen. Hun vil representere Japan under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Japanske brytere
Olympiske mestere for Japan
Medaljevinnere under Sommer-OL 2012
Deltakere for Japan under Sommer-OL 2012
Brytere under Sommer-OL 2012
Fødsler i 1981
CorelDRAW

CorelDRAW er et vektorbasert tegneprogram designet for å redigere to-dimensjonale bilder og illustrasjoner.

CorelDRAW selges oftest som en del av en pakke, kalt CorelDRAW Graphics Suite.

Eksterne lenker
 
 http://www.corel.com/corel/index.jsp

Bildebehandlingsprogrammer
Programvare fra 1989
Programvare kun for Windows
Gymnasrådet

Gymnasrådet var et rådgivende organ for Kirke- og undervisningsdepartementet. Rådet ble opprettet 1. januar 1965 ved en sammenslåing av Undervisningsrådet og Undervisningsnemnda for handelsgymnas.  Gymnasrådet hadde tilsyn med den høyere skolen og ansvaret for avgangsprøvene, bl.a. examen artium. Rådet holdt til i Oslo. Det ble nedlagt via sammenslåing med Yrkesopplæringsrådet for håndverk og industri, Fagopplæringsrådet for handel og kontor og Sjømannsskolerådet til Rådet for videregående opplæring 31. desember 1975.

Arkiv 
Arkivet etter Gymnasrådet fra perioden 1943-1977 finnes i Riksarkivet.

Eksterne lenker
 Artikkel hos Forvaltningsdatabasen
 

Utdanning i Norge
Etableringer i 1965
Opphør i 1975
Rhenen

Rhenen er en kommune og en by i provinsen Utrecht i Nederland. Byen ligger på nordbredden av Nederrijn. Kommunen hadde  innbyggere per 1. februar 2012, og et areal på  (herav  vann).

Referanser

Eksterne lenker 
 
 Kart over Rhenen 

Kommuner i Utrecht (provins)
Byer i Utrecht (provins)
Byer ved Rhinen
Gauldal prosti

Gauldal prosti er et tjenestedistrikt i Nidaros bispedømme i Den norske kirke. Prosten har sete i Støren hvor Støren kirke er prostikirke.

Prostiet omfatter kommunene Holtålen, Melhus, Oppdal, Rennebu og Røros i tillegg til tettstedet Støren i Midtre Gauldal i Trøndelag fylke.

Prostiet er inndelt i sogn (menigheter), som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

Fellesråd og sogn i Gauldal prosti	
Holtålen kirkelige fellesråd
Haltdalen sogn
Hessdalen sogn
Ålen sogn
Melhus kirkelige fellesråd
Flå sogn
Horg sogn
Hølonda sogn
Melhus sogn
Oppdal kirkelige fellesråd
Fagerhaug sogn
Lønset sogn
Oppdal sogn
Rennebu kirkelige fellesråd
Berkåk sogn
Innset sogn
Rennebu sogn
Røros kirkelige fellesråd
Brekken sogn
Glåmos sogn
Hitterdalen sogn
Røros sogn
Støren kirkelige fellesråd
Budal sogn
Singsås sogn
Soknedal sogn
Støren sogn

Historikk
 Ved kgl. res. av 20. april 1911, ble de to Dalenes prostier organisert i tre nye: Gauldal, Orkdal og Strinda prostier.
 Den 1. januar 2000 overtok Gauldal prosti to prestegjeld fra Orkdal prosti.

Prestegjeld 
Fra Søndre Dalernes prosti 1911:
 Støren
 Holtaalen
 Røraas
Fra Nordre Dalernes prosti 1911:
 Melhus
Fra Orkdal prosti år 2000:
 Oppdal
 Rennebu

Tidligere prestegjeld og sogn 
Inndeling i prestegjeld før disse ble utfaset:
Støren:
Støren sogn			
Singsås sogn				
Budal sogn				
Soknedal sogn	
Røros:
Røros sogn				
Brekken sogn				
Hitterdalen sogn
Glåmos sogn
Haltdalen:
Haltdalen sogn
Ålen sogn
Hessdalen sogn
Melhus:
Melhus sogn
Horg sogn
Flå sogn
Hølonda sogn
Oppdal:
Oppdal sogn
Fagerhaug sogn
Lønset sogn
Rennebu:
Rennebu sogn
Innset sogn
Berkåk sogn

Se også 
Liste over kirker i Norge etter kommune

Referanser

Kilder 
Om Gauldal prosti på nettsiden til Den norske kirke

Prostier i Nidaros bispedømme
Utrechtse Heuvelrug

Utrechtse Heuvelrug er en kommune i provinsen Utrecht i Nederland. Den ble opprettet 1. januar 2006 gjennom en sammenslåing av de tidligere kommunene Amerongen, Doorn, Driebergen-Rijsenburg, Leersum og Maarn.

Eksterne lenker 
 

Kommuner i Utrecht (provins)

ro:Utrechtse Heuvelrug (regiune)
Musée des Blindés

Musée des Blindés eller Musée Général Estienne er et militærmuseum i Loiredalen i Frankrike. Samlingen består hovedsakelig av stridsvogner og de har en av verdens største samlinger av stridsvogner.

Bare rundt en fjerdedel av alle kjøretøyene er utstilt på grunn av plassproblemer. Over 200 av kjøretøyene i samlingen er fullt kjørbare og har tidligere blitt vist frem under et årlig kavalerishow kalt Carrousel. Området har tradisjonelt vært kjerneområdet for den franske hærens stridsvognsutdanning og École d'application de l'arme blindée cavalerie ligger i nærheten.

Se også 
Deutches Panzermuseum i Tyskland
Kubinka stridsvognmuseum i Russland
Bovington Tank Museum i Storbritannia
Patton Museum of Cavalry and Armor i USA
Yad La-Shiryon i Israel

Eksterne lenker 
 

Militærmuseer
Blindes
Friidrett under Sommer-OL 2012 – 100 meter kvinner

Damenes 100 meter under Sommer-OL 2012 i London ble holdt på Olympiastadion 3. til 4. august.

Konkurranseformat 
100 meterkonkurransen starter med en innledende runde som er begrenset til de utøverne som ennå ikke har oppnådd kvalifiseringstidene. Prosedyrene for denne runden bestemmes av det endelige antall deltakere.

Konkurransen fortsetter deretter med heat. Antall heat og antall utøvere som går videre til neste runde avhenger av antall utøvere som konkurrerer. I hvert heat går de raskeste utøverne videre, samt et visst antall av de raskeste taperne på tvers av alle heatene. De påfølgende rundene gjennomføres på samme måte inntil åtte utøvere står igjen til finalen.

Trekningen for å bestemme hvilke heat idrettsutøvere skal løpe i bestemmes ut fra seeding basert på tidligere prestasjoner for den første runden, og deretter deres prestasjoner etter det. Dette sikrer at de høyest seedede utøverne ikke blir trukket i samme innledende heat.

I den første runden blir løpernes bane avgjort ved loddtrekning, og i de påfølgende rundene er det avhengig av deres prestasjoner. De høyest seedede utøverne plasseres i de midtre banene.

Norges deltakelse
Ezinne Okparaebo gikk videre til fra forsøksheatene til semifinalen. Der satt hun ny norsk rekord med tiden 11:10. Hun var kun 9 hundredeler fra å gå videre til finalen.

Medaljevinnere

Rekorder
Før konkurransen var de gjeldende verdens- og olympiske rekorder:

Program

Alle tider er norsk tid

Innledende runde
Vind:Heat 1: +0.9 m/s, Heat 2: −0.2 m/s, Heat 3: +0.2 m/s, Heat 4: −1.6 m/s

Forsøksheat
81 utøver per 27. juli.

Semifinaler
De to første fra hver semifinale  pluss de 3 raskeste utøverne går til finalen

Finale

Referanser

00100 meter damer
Sprintløp
Trygve Ræder

Trygve Ræder (født 23. desember 1898 i Rissa, død 24. februar 1982 i Trondheim) var en norsk skolemann. Han var cand. philol. fra Universitetet i Oslo i 1925 med historie hovedfag og tysk og norsk bifag. Ræder var lektor ved Trondheim katedralskole fra 1926, ved Vestheim skole fra 1933, ved Oslo katedralskole fra 1938 og rektor ved Orkdal landsgymnas fra 1946 til 1968. 

Ræder ble dr. philos i 1937 med en avhandling om Ernst Sars, og han var medlem av Det Kongelige Norske Videnskabers Selskab.

Bibliografi 
 Ernst Sars. Oslo (1935)
 «Erik Vullum». I: Syn og segn 1937, (s. 385-391). Oslo.
 «Arne Bergsgård.» I: Syn og Segn 1946, (s. 145-159). Oslo.
 Trygve Ræder, Anton Gerhard Nødtvedt, Birger Eftedal og Ottar Nygaard (red.)(1948): Orkdal offentlege landsgymnas gjennom 25 år. Orkdal.
 «Gerhard Schøning.» I: Det Kongelige Norske Videnskabers selskabs Forhandlinger. Bind 33 (1960) nr 23, (s.105-116). Trondheim.
 «Asbjørn Øverås.» I: Det Kongelige Norske Videnskabers selskabs Forhandlinger. Bind 40 (1967) nr 3, (s. 11-17). Trondheim.
 «Innledning til Johan Bojer: Den siste viking.» I: Norges nasjonallitteratur bd. 21. (1967). Oslo.
 «Brev frå Johan Bojer til venner i Rissa.» I: Årbok for Trøndelag 1970. (s. 9-39) Trondheim.
 Johan Bojer og heimbygda. Oslo (1972) ISBN 82-05-00602-4
 Asbjørn Øverås i profil. Oslo (1976) ISBN 82-521-0592-0
 «Profilar av tre Rissa-lærarar. Ole Søraas. Anders Bjørgan. Anders Halten.» I: Årbok for Fosen 1978. (s. 95-108) Svorkmo. 
 Axel Sommerfelt, livselskar, pedagog, administrator. Trondheim (1980) ISBN 82-523-0260-2 
 «Frå pionertida til Noregs Lærarhøgskule. Lade-åra.» Trondheim (1983) I Kirkhusmo, Anders (red.): Akademi og seminar. Noregs Lærarhøgskule 1922-1982. (s. 194-205) ISBN 82-990636-3-9

 Referanser 

 Litteratur 
 Asphjell, Jon og Eftedal, Birger (red.) (1973): Orkdal landsgymnas, Orkdal offentlege landsgymnas, Orkdal gymnas. 1923-1973. Orkanger.
 Djupedal, Reidar (1983): Trygve Ræder. Minnetale i Det Kongelige Norsk Videnskabers Selskab 11. april 1983. Trondheim.
 Eftedal, Audun (1998): 75 år på Follo''. Orkdal.

Norske pedagoger
Personer fra tidligere Rissa kommune
Personer fra Indre Fosen kommune
Kamioka-observatoriet

Kamioka-observatoriet ( ) er et nøytrinofysikk-laboratorium beliggende under jorden i Mozumi-gruven nær Kamioka-delen av byen Hida i Gifu-perfekturet i Japan. Flere banebrytende nøytrinoeksperimeter har funnet sted i observatoriet i løpet av de siste to tiårene. Alle eksperimentene har vært svært store og har bidratt betydelig til utviklingen innen partikkelfysikk, spesielt til studien av nøytrinoastronomi og nøytrinooscillasjon.

Eksterne lenker 
 
 American Super-K home page
 Official report on the Super-K accident (in PDF format)
 T2K website

Partikkelfysikk
Gifu prefektur
Elyaniv Barda

Elyaniv Felix Barda (hebraisk: אליניב פליקס ברדה, født 15. desember 1981) er en israelsk fotballspiller. Han spiller som spiss for det israelske laget Hapoel Be'er Sheva, og er spiss på det .

Referanser

Eksterne lenker 
 

Israelske fotballspillere
Fotballspillere for Hapoel Be'er Sheva FC
Fotballspillere for Maccabi Haifa FC
Fotballspillere for Hapoel Tel-Aviv
Fotballspillere for KRC Genk